
Z A P I S N I K
8. sjednice Vijeća Mjesnog odbora Peščenica,
11.01.2022.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:
[bookmark: _GoBack]NINA ŠANTIĆ, VLATKA BAJZEK OSMAN, SANJA BALENOVIĆ, TOMISLAV HENDIJA, DEAN JOKETOVIĆ,GORAN KRŠNJAVI  I VIŠNJA FERENČAK


Predsjedava NINA ŠANTIĆ, predsjednica Vijeća.

Zapisnik vodi Sanja Balenović


Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Bez rasprave, jednoglasno Vijeće prihvaća tekst Zapisnika 7. sjednice Vijeća, održane 07.12. 2021 bez izmjena.

	

D N E V N I   R E D


1. Aktualna komunalna problematika
2. Korištenje prostora MS Peščenica
3. Razno: izvješća, pitanja i prijedlozi

Ad 1.	Aktualna komunalna problematika



1. Predsjednica usmeno informira o predmetu raspravljanja. Na službeni mail 09.12.2021 je došao prijedlog I.M. za postavljanje znaka zabrane psima u dječjem parku Galovićeva 10. (fotografije u prilogu) 

 
 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća prijedlog  za postavljanje ploče ili znaka zabrane psima na katastarskoj čestici 261/2, katastarska općina Peščenica u dječjem parku prema fotografijama u prilogu

                                                
         
2. Na prošloj sjednici Vijeća smo raspravljali o prijedlozima građanina M.M. koji su došli putem telefona. M.M. je zamoljen da argumentirani zahtjev s dokumentacijom (fotografijama) pošalje na službeni e-mail MO-a kako bi imali pisanu evidenciju svih prijedloga. Mailom 15.12.2021 smo zaprimili popis prijedloga te redom glasamo o istima:

a) prijedlog o promjeni termina odvoza smeća

 Stanarima smeta buka prilikom odvoza otpada koji se vrši u kasnovečernjim satima te se radi buke ne može spavati

Vijeće jednoglasno donosi 
        
Z A K LJ U Č A K

Vijeće mjesnog odbora Peščenica smatra kako nema utjecaj na plan, raspored i termin odvoza otpada koji je u nadležnosti Zagrebačkog holdinga, Podružnice Čistoća. Nadležne službe slažu rasporede po unaprijed određenim kriterijima te VMO predlaže građanu da se za detaljnije informacije i obrazloženje kriterija po kojem slažu raspored, obradi direktno nadležnim službama


b) prijedlog o semaforu križanje Budakova/Svetice 

Na istočnoj strani križanja ulica Divka Budaka i Svetice semafori nisu usklađeni te zeleno svjetlo za pješake traje izuzetno kratko i nemoguće je prijeći ulicu



Vijeće jednoglasno donosi 
        
Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća prijedlog te moli nadležne službe da izvide mogućnost preprogramiranja semafora


c) problem broja komaraca 

 Vijeće jednoglasno donosi 
        

Z A K LJ U Č A K

Vijeće mjesnog odbora Peščenica se slaže s prijedlogom te smatra da se kvart treba kao i svi drugi kvartovi u Gradu Zagrebu, redovito zaprašivati protiv komaraca po rasporedu, planu i programu koje odrede nadležne službe

d) sjeća žbunja u parku u Galovićevoj na južnom dijelu parka

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica jednoglasno prihvaća prijedlog te moli nadležne službe Podružnicu Zrinjevac/Gradski ured za prostorno uređenje da prilikom redovitog proljetnog održavanja bilja, posijeku osušene grane te urede navedeno podivljalo žbunje 

e) problem rješavanja građevinskog otpada na gradilištu Pionira u Harambašićevoj 

VMO je već na 2.sjednici VMO u srpnju donijelo Zaključak o potrebi uklanjanja građevinskog i drugog otpada te postavljanje ograde oko gradilišta radi sigurnosti građana. Komunalni redar je utvrdio nepravilnosti te je predmet poslan na Državni inspektorat. 

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica moli VGČ da uputi požurnicu nadležnim službama i hitno rješavanje i saniranje navedenog ne ograđenog gradilišta 


        


f) u parku u Galovićevoj na privatnoj parceli na sjeveru parka u Galovićevoj 10, ispred ulaza u neboder,skuplja se raznorazni otpad

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica moli komunalno redarstvo da izađe na teren i utvrdi činjenično stanje


g) na svim pješačkim prijelazima  u ulici Svetice skuplja se voda

Ulica Svetice je rak rana istočnog dijela našeg kvarta jer je brza cesta gdje automobili jure neprilagođenom brzinom. Pješački prijelazi nisu dovoljno istaknuti, a po lošem vremenu nemoguće je uočiti pješaka te su  pješaci  svakodnevno izloženi pogibeljnim situacijama. 
Cijela ulica se pod hitno treba sanirati, postaviti novi uspornici i vertikalna i horizontalna signalizacija te asfalt koji je udubljen pri krajevima te se voda slijeva na mjestima gdje pješaci trebaju zakoračiti na cestu 

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica jednoglasno prihvaća prijedlog te moli VGČ da uputi molbu nadležnim institucijama za hitnim saniranjem kolnika kod pješačkih prijelaza (niveliranjem terena).
Također, u sklopu upita dodati podsjetnik za postavljanje ranije traženih uspornika.

h) smeće u Dubravskoj-privatne parcele

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća prijedlog te moli komunalno redarstvo da napravi izvid terena 

i) postavljanje ograde i sjeća grmova oko DV Duga

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica daje negativno mišljenje i jednoglasno odbija prijedlog za postavljanje ograde na čestici 521/4 
Vijeće mjesnog odbora Peščenica moli VGČ da uputi nadležne službe Zrinjevac i/ili Gradski ured za prostorno uređenje da u sklopu redovitog uređivanja i održavanja zelenila   na parceli 521/4 posebnu pažnju obrate na uređivanje podivljalog trnovitog bilja na parceli.
 

4.  Manjak parkirnih mjesta u kvartu 

Zbog sve izraženijeg problema sa manjkom parkirnih mjesta u kvartu 

 Vijeće jednoglasno donosi 
        
Z A K LJ U Č A K

Vijeće mjesnog odbora Peščenica predlaže uvođenje parkirne zone na platoima nebodera Heinzelova 47, te moli VGČ da uputi molbu nadležnim gradskim uredima za pomoć oko iscrtavanja i naplate parkinga na platoima oko neboderima u Heinzelovoj 47. 

	5. Nepropisno parkirana vozila u Sesvetskoj

Zbog većeg broja prigovora građana oko nepropisno parkiranih vozila na nogostupu u Sesvetskoj ulici 11-15 

 Vijeće jednoglasno donosi 
        
Z A K LJ U Č A K

te moli postavljanje stupića ili klamerica na nogostupu u Sesvetskoj 11-15 k.č. 270/1


6.  Prometna analiza raskrižja Branimirova/Svetice

Predsjednica obavještava vijećnike o mailu ravnatelja Prometne škole kako su dana 10.12.2021. učenici krenuli sa brojanjem prometa te da je planirani završetak  aktivnosti oko analize raskrižja planiran do kraja siječnja 2022.




             Ad 2.   Korištenje prostora MS Peščenica

1. Udruga Tri generacije tražila je promjenu termina korištenja prostora
                                                 
Vijeće jednoglasno donosi 
                                               Z A K LJ U Č A K

Vijeće mjesnog odbora Peščenica daje negativno mišljenje o promjeni termina s obzirom da je u navedenom terminu dvorana već zauzeta od strane drugih korisnika. 


2. jednokratno korištenje prostora za privatne proslave

Vijeće jednoglasno donosi 
                                               Z A K LJ U Č A K

U trenutnoj epidemiološkoj situaciji VMO Peščenica neće odobravati korištenje dvorane za privatne proslave i slavlja.

Ad 3. Razno: izvješća, pitanja i prijedlozi

1. Prema očitovanju Gradskog ureda za imovinsko pravne poslove oko predmeta izvlaštenje radi izgradnje OŠ Dragutina Kušlana.
Vijeće je uputilo upit odvjetniku V. Knezoviću koji zastupa Grad u navedenom predmetu. Dobiven je odgovor kako su kao opunomočenici Grada Zagreba predmetnu informaciju dužni čuvati kao odvjetničku tajnu, no daje savjet da se obratimo Gradskom uredu za upravljanje imovinom.  
            

       Vijeće jednoglasno donosi 
                                               Z A K LJ U Č A K

        Vijeće mjesnog odbora Peščenica moli Vijeće gradske četvrti da ponovi upit nadležnom tijelu Gradskom uredu za upravljanje imovinom.


2. Na mail je došao poziv od Gradskog ureda za mjesnu samoupravu o davanju prijedloga za nagradu Grada Zagreba kao i za prijedlog o Zagrepčanki godine


Vijeće jednoglasno donosi 
                                               Z A K LJ U Č A K

da će o toj temi biti raspravljano na sljedećoj sjednici Mjesnog odbora kako bi vijećnici stigli razmisliti o prijedlozima.

3. Odgovor Gradskog ureda za stajalište Zvonimirova Harambašićeva 

Predsjednica obavještava vijećnike o odgovoru Gradskog ureda za prostorno uređenje o predmetu održavanja nadstrešnica i zaštitnih ograda, vezano uz stajalište Zvonimirova Harambašićeva. Odgovor glasi da je naslovni predmet poništen te je trenutno u izradi dokumentacije novog postupka Javne nabave.   





                                         Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Nina Šantić
	Otvoreni električni kabel u parku u Galovićevoj. Komunalni redar je napravio izvid i poslao prijavu Zagrebačkom Holdingu, podružnici Zrinjevac te Hrvatskom Telekomu i  HEPu.



	Član Vijeća
	Kratak sadržaj pitanja ili prijedloga

	Nina Šantić
	Zaštopani odvod u Galovićevoj 10. Izašle su  iz  Vodovoda na izvid i očistili sve šahtove. Stanari Galovićeve 10 će morat o svom trošku sanirati povezana oštećenja.




Sljedeća sjednica zakazana za  01.02.2022. u 18:00.


Dovršeno u  19:30 sati.

KLASA:024-08/22-003/29
URBROJ:251-13-11-11-22-2
U Zagrebu,11. siječnja 2022.



Zapisnik sastavio-la: 							        Predsjednica
Sanja Balenović							Vijeća Mjesnog odbora

						       				          Nina Šantić
												
                                                                                                                 
